**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/10017-2/2023.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2023. április 18-án tartott nyílt ülésének jegyzőkönyvéből**

Napirend

**51/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés a belső ellenőrzési tevékenység 2022. évi végrehajtásáról (képviselő-testületi ülés 07. napirend)

Előterjesztő: dr. Morvai Gábor jegyző

1. Előterjesztés a gépjárműhasználat ellenőrzéséről (csak bizottsági anyag)

Előterjesztő: dr. Morvai Gábor jegyző, Nagy Csaba belső ellenőrzési vezető

1. Előterjesztés a helyi menetrendszerinti autóbusz-közlekedés 2022. évi teljesítéséről szóló beszámolóról (képviselő-testületi ülés 01. napirend)

Előterjesztő: Szilágyiné Pál Gyöngyi, városfejlesztési irodavezető

1. Előterjesztés a Hungarospa Hajdúszoboszlói Gyógyfürdő és Egészségturisztikai Zrt. 2022. évi beszámolójáról (képviselő-testületi ülés 02. napirend)

Előterjesztő: dr. Zajdó Zsolt, igazgatóság elnöke

1. Előterjesztés a Hungarospa Hajdúszoboszlói Gyógyfürdő és Egészségturisztikai Zrt. vezérigazgatójának béremeléséről (képviselő-testületi ülés 03. napirend)

Előterjesztő: dr. Zajdó Zsolt, igazgatóság elnöke

1. Előterjesztés a Hungarospa Hajdúszoboszlói Gyógyfürdő és Egészségturisztikai Zrt. felügyelőbizottsági tagjainak tiszteletdíjáról (képviselő-testületi ülés 04. napirend)

Előterjesztő: dr. Zajdó Zsolt, igazgatóság elnöke

1. Előterjesztés a Hajdúszoboszlói Turisztikai Közhasznú Nonprofit Kft. 2022. évi beszámolójának elfogadására (képviselő-testületi ülés 05. napirend)

Előterjesztő: Lévay Enikő ügyvezető

1. Beszámoló a 2022. évi önkormányzati költségvetés végrehajtásáról (képviselő-testületi ülés 08. napirend)

Előterjesztő: Czeglédi Gyula polgármester

1. Előterjesztés köztisztasági feladatok ellátásához szükséges pótelőirányzat biztosításáról (képviselő-testületi ülés 09. napirend)

Előterjesztő: Nyéki István vezérigazgató, Hajdúszoboszlói Városgazdálkodási Nonprofit Zrt.

1. Előterjesztés a Hajdúszoboszlói Városi Televízió igazgató főszerkesztőjének és dolgozóinak bérfejlesztésére (képviselő-testületi ülés 17. napirend)

Előterjesztő: Czeglédi Gyula polgármester

1. Előterjesztés garázs felépítmény elővásárlási jog gyakorlására (képviselő-testületi ülés 18. napirend)

Előterjesztő: Bárdos Ilona irodavezető

1. Előterjesztés Dr. Szabó Tímea Margit, az I. számú gyermekorvosi körzet ellátó orvosának kérelméről (képviselő-testületi ülés 19. napirend)

Előterjesztő: Dede Erika irodavezető

1. Előterjesztés egészségügyi alapellátás változásainak hatása a város lakosságára és a szakellátóra (képviselő-testületi ülés 20. napirend)

Előterjesztő: Dede Erika irodavezető

1. Előterjesztés intézményfelújításra – Egyesített Óvoda érintésvédelmi feladatokkal kapcsolatos kérelme kapcsán (képviselő-testületi ülés 23. napirend)

Előterjesztő: Szilágyiné Pál Gyöngyi irodavezető

1. Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról (képviselő-testületi ülés 24. napirend)

Előterjesztő: Szilágyiné Pál Gyöngyi irodavezető

1. Előterjesztés közvilágítási lámpatestek korszerűsítésének előkészítéséről (képviselő-testületi ülés 26. napirend)

Előterjesztő: Czeglédi Gyula polgármester

Tájékoztatók, bejelentések

**1. napirend**

***Előterjesztés a belső ellenőrzési tevékenység 2022. évi végrehajtásáról (képviselő-testületi ülés 07. napirend)***

**52/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a 370/2011. (XII. 31.) Kormányrendelet 49. § (3a) bekezdés alapján beterjesztett, a belső ellenőrzési vezető által a 2022. évi belső ellenőrzésekről összeállított, az alábbiak szerint részletezett éves ellen-őrzési jelentéseket elfogadja.**

1. **Éves jelentést az önkormányzat irányítása alá tartozó költségvetési intézményeinek 2022. évi belső ellenőrzéseiről (1. sz. melléklet)**
2. **Éves jelentést a Hajdúszoboszlói Polgármesteri Hivatal 2022. évi belső ellenőrzéseiről (2. sz. melléklet)**

Határidő: 2023. április 20.

Felelős: bizottsági elnök

**2. napirend**

***Előterjesztés a gépjárműhasználat ellenőrzéséről (csak bizottsági anyag)***

**53/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a gépjárműhasználat ellenőrzéséről készített jelentést elfogadja.**

Határidő: 2023. április 18.

Felelős: jegyző, belső ellenőrzési vezető

1. **napirend**

***Előterjesztés a helyi menetrendszerinti autóbusz-közlekedés 2022. évi teljesítéséről szóló beszámolóról (képviselő-testületi ülés 01. napirend)***

**54/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Volánbusz Zrt.-nek a helyi személyszállítás közszolgáltatási tevékenység feladatainak ellátására vonatkozó 2022. évi beszámolóját, valamint 2022. évre vonatkozó 1.761.554 Ft összegű önkormányzati forrású ellentételezési igényét, melynek fedezete a 2023. évi városi költségvetés 9.sz. melléklet (városüzemeltetés) 14/ÖK sora.**

Határidő: 2023. április 20.

Felelős: bizottsági elnök

1. **napirend**

***Előterjesztés a Hungarospa Hajdúszoboszlói Gyógyfürdő és Egészségturisztikai Zrt. 2022. évi beszámolójáról (képviselő-testületi ülés 02. napirend)***

**55/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének Hungarospa Hajdúszoboszlói Zrt. Igazgatóság elnöke tiszteletdíjának 300.000 Ft/hó összegben történő megállapítását.**

Határidő: 2023. április 20.

Felelős: bizottsági elnök

**56/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének Hungarospa Hajdúszoboszlói Zrt. Igazgatóság tagja tiszteletdíjának 200.000 Ft/hó összegben történő megállapítását.**

Határidő: 2023. április 20.

Felelős: bizottsági elnök

**57/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Hungarospa Hajdúszoboszlói Gyógyfürdő és Egészségturisztikai Zártkörűen Működő Részvénytársaság 2022. évi beszámolóját.**

Határidő: 2023. április 20.

Felelős: bizottsági elnök

1. **napirend**

***Előterjesztés a Hungarospa Hajdúszoboszlói Gyógyfürdő és Egészségturisztikai Zrt. vezérigazgatójának béremeléséről (képviselő-testületi ülés 03. napirend)***

**58/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének 2023. május hó 8. napjától Czegle-Pinczés Enikő vezérigazgató munkabérének bruttó 1.740.000 forint/hó összegben történő megállapítását.**

Határidő: 2023. április 20.

Felelős: bizottsági elnök

1. **napirend**

***Előterjesztés a Hungarospa Hajdúszoboszlói Gyógyfürdő és Egészségturisztikai Zrt. felügyelőbizottsági tagjainak tiszteletdíjáról (képviselő-testületi ülés 04. napirend)***

**59/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja Hajdúszoboszló Város Önkormányzata Képviselő-testületének 2023. május hó 8. napjától a Felügyelőbizottság elnöke tiszteletdíjának 60.000 forint/hó, míg a Felügyelőbizottság tagja tiszteletdíjának 50.000 forint/hó összegben történő megállapítását.**

Határidő: 2023. április 20.

Felelős: bizottsági elnök

1. **napirend**

***Előterjesztés a Hajdúszoboszlói Turisztikai Közhasznú Nonprofit Kft. 2022. évi beszámolójának elfogadására (képviselő-testületi ülés 05. napirend)***

**60/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Hajdúszoboszlói Turisztikai Közhasznú Nonprofit Kft. 2022. évi beszámolóját.**

Határidő: 2023. április 20.

Felelős: bizottsági elnök

**8. napirend**

***Beszámoló a 2022. évi önkormányzati költségvetés végrehajtásáról (képviselő-testületi ülés 08. napirend)***

**61/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja Hajdúszoboszló város 2022. évi költségvetésének végrehajtásáról szóló beszámolót.**

Határidő: 2023. április 20.

Felelős: bizottsági elnök

**9. napirend**

***Előterjesztés köztisztasági feladatok ellátásához szükséges pótelőirányzat biztosításáról (képviselő-testületi ülés 09. napirend)***

**62/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a 2023. évi köztisztasági feladatok ellátásához a költségvetés általános tartaléka terhére 10.000.000 Ft pótelőirányzat biztosítását a Hajdúszoboszlói Városgazdálkodási Nonprofit Zrt. részére.**

Határidő: 2023. április 20.

Felelős: bizottsági elnök

**10. napirend**

***Előterjesztés a Hajdúszoboszlói Városi Televízió igazgató főszerkesztőjének és dolgozóinak bérfejlesztésére (képviselő-testületi ülés 17. napirend)***

**63/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Városi Televízió igazgató főszerkesztőjének és dolgozóinak bérfejlesztésére előterjesztés 1. számú határozati javaslatát és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete 2023. április 1. napjától a Hajdúszoboszlói Városi Televízió igazgató főszerkesztője, Bánhegyi Zoltán alapbérét 360.000 Ft-ban, 2022.01.01. napjától 2026.08.31. napjáig szóló kereset kiegészítését 50.000 Ft-ban, magasabb vezetői pótlékát a közalkalmazotti pótlékalap 500 %-ában, azaz 100 000 Ft-ban, havi illetményét összesen 510.000 Ft-ban határozza meg.**

**A béremelés forrása Hajdúszoboszló Város Önkormányzata Képviselő-testületének 7/2023. (II. 23.) önkormányzati rendelete 12. sz. mellékletének 17/ÖK sora ("Intézményvezetők 2023. évi bérrendezése"). A béremelés és a hozzá kapcsolódó járulék 2023. évre vonatkozó összegét az intézmény pótelőirányzatként kapja meg.**

**A képviselő-testület utasítja a jegyzőt a béremeléssel kapcsolatos munkáltatói és adminisztratív intézkedések előkészítésére és felhatalmazza a polgármestert a kinevezés módosítás aláírására.**

Határidő: 2023. április 20.

Felelős: bizottsági elnök

**64/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Városi Televízió igazgató főszerkesztőjének és dolgozóinak bérfejlesztésére előterjesztés 2. számú határozati javaslatát és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete 2023. április 1. napjától a Hajdúszoboszlói Városi Televízió három fő szakalkalmazottja béremelésére és a hozzá kapcsolódó járulékra 1.121.900 Ft-ot biztosít.**

**A béremelés forrása Hajdúszoboszló Város Önkormányzata Képviselő-testületének 7/2023. (II. 23.) önkormányzati rendelete 12. sz. mellékletének 17/ÖK sora ("Intézményvezetők 2023. évi bérrendezése"). A béremelés és a hozzá kapcsolódó járulék 2023. évre vonatkozó összegét az intézmény pótelőirányzatként kapja meg.**

Határidő: 2023. április 20.

Felelős: bizottsági elnök

**11. napirend**

***Előterjesztés garázs felépítmény elővásárlási jog gyakorlására (képviselő-testületi ülés 18. napirend)***

**65/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja garázs felépítmény elővásárlási jog gyakorlására előterjesztés 1. számú határozati javaslatát és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló, Rákóczi utca 25. szám alatt lévő, 6192. hrsz-ú közterület megnevezésű ingatlanon található 8. számú garázs Eladó és Vevő által 2023. március 21. napján kötött adásvételi szerződésre vonatkozóan Hajdúszoboszló Város Önkormányzata nem kíván élni elővásárlási jogával.**

Határidő: 2023. április 20.

Felelős: bizottsági elnök

**12. napirend**

***Előterjesztés Dr. Szabó Tímea Margit, az I. számú gyermekorvosi körzet ellátó orvosának kérelméről (képviselő-testületi ülés 19. napirend)***

**66/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja Dr. Szabó Tímea Margit, az I. számú gyermekorvosi körzet ellátó orvosának kérelméről előterjesztés módosított határozati javaslatát és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete felkéri a szakirodát, hogy az érintett háziorvosok bevonásával, kezdeményezzen egyeztetést a rendelési idő valamennyi fél számára megfelelő kialakításáról, szükséges módosításáról.**

Határidő: 2023. április 20.

Felelős: bizottsági elnök

**13. napirend**

***Előterjesztés egészségügyi alapellátás változásainak hatása a város lakosságára és a szakellátóra (képviselő-testületi ülés 20. napirend)***

**67/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az egészségügyi alapellátás változásainak hatása a város lakosságára és a szakellátóra előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete támogatja a Járóbeteg-Ellátó Centrum intézményét, a város lakosságának megfelelő egészségügyi ellátása érdekében, ezért a megnövekedett leterheltségű labordiagnosztikai szakfeladatának működéséhez többletfinanszírozásként 2023. május 1-től havonta 1.500 E Ft összegű támogatást nyújt a város 7/2023. (II.23.) számú költségvetési rendeletének Általános tartaléka terhére. A támogatás folyósításának ütemezését negyedéves kiutalással kéri teljesíteni a Gazdasági Irodától. Ezzel egyidejűleg felkéri Hajdúszoboszló város polgármesterét és az intézmény igazgatóját, hogy az intézmény ellátási területéhez tartozó települések polgármestereivel kezdje meg az egyeztető tárgyalásokat – lakosságszám arányához igazodóan – a finanszírozási hozzájárulás érdekében.**

Határidő: 2023. április 20.

Felelős: bizottsági elnök

**14. napirend**

***Előterjesztés intézményfelújításra – Egyesített Óvoda érintésvédelmi feladatokkal kapcsolatos kérelme kapcsán (képviselő-testületi ülés 23. napirend)***

**68/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 2023. évi városi költségvetés intézményfelújítási kerete (14. sz. melléklet 2/ÖK sor) terhére a Hajdúszoboszlói Egyesített Óvoda kérelmét, így a Katasztrófavédelmi Igazgatóság tűzvédelmi ellenőrzése során feltárt hibák javítására bruttó 774.799 Ft-biztosítását.**

Határidő: 2023. április 20.

Felelős: bizottsági elnök

**15. napirend**

***Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról (képviselő-testületi ülés 24. napirend)***

**69/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról előterjesztést és javasolja elfogadásra Hajdúszoboszló Város Önkormányzata Képviselő-testületének az előterjesztés melléklete szerinti rendelettervezetet.**

Határidő: 2023. április 20.

Felelős: bizottsági elnök

**16. napirend**

***Előterjesztés közvilágítási lámpatestek korszerűsítésének előkészítéséről (képviselő-testületi ülés 26. napirend)***

**70/2023. (IV.18.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a közvilágítási lámpatestek korszerűsítésének előkészítéséről előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

1. **Hajdúszoboszló Város Önkormányzatának Képviselő-testülete támogatja a város közvilágításának korszerűsítését és egyben felkéri a polgármestert, hogy a beruházás részleteinek kidolgozását követően készítsen előterjesztést.**

**2. Hajdúszoboszló Város Önkormányzatának Képviselő-testülete a közvilágítás korszerűsítésére vonatkozó közbeszerzési eljárás előkészítésére és a közvilágítás korszerűsítéséhez műszaki tanácsadó igénybevételére 6.000.000 Ft-ot elkülönít az előkészítési feladatokra a 2023. évi költségvetés általános tartalékénak terhére.**

Határidő: 2023. április 20.

Felelős: bizottsági elnök

**K.m.f**

**Harsányi István sk. Mester József sk.**

 ***bizottsági elnök bizottsági elnökhelyettes***

A kivonat hiteléül:

Hajdúszoboszló, 2023. április 27.

Balla Lászlóné

 *leíró*